หมู่บ้านออราดูร์-ซูร์-กลานเดิมถูกทำลายในวันที่ 10 มิถุนายน ค.ศ. 1944 เมื่อผู้อยู่อาศัย 642 คน (รวมทั้งผู้หญิงและเด็ก) ถูกสังหารหมู่โดยกองทหารของกองพลยานเกราะที่ 2 แห่งเอ็สเอ็ส "ดัสไรช์" ซึ่งเป็นหน่วยทหารวัฟเฟิน-เอ็สเอ็สของนาซีเยอรมัน หลังสงครามสิ้นสุดลง ได้มีการสร้างหมู่บ้านใหม่ขึ้นใกล้ ๆ กัน แต่ตัวหมู่บ้านเดิมถูกรักษาเป็นอนุสรณ์สถานถาวรตามคำสั่งของชาร์ล เดอ โกล ประธานาธิบดีฝรั่งเศส โดยมีพิพิธภัณฑ์ศูนย์ที่ระลึกออราดูร์ตั้งอยู่ข้าง ๆ พื้นที่ทางประวัติศาสตร์